Vermeende moordenaar deur polisie doodgeskietArgieffoto (Foto: imgkid.com) Maj. Thulani Zwane, woordvoerder van die polisie, het gesê die skietery het kort voor middernag naby die bekende John Ross House in Durban se Margaret Mncadi-laan plaasgevind. Speurders was besig om inligting op te volg in verband met verskeie moordsake in Mpumalanga. Hulle het twee mans in ŉ blou VW Golf genader toe die mans op hulle losgebrand het. Die speurders het teruggeskiet en een van die mans is doodgeskiet. Die tweede verdagte is in hegtenis geneem. Twee ongelisensieerde vuurwapens is in die motor gevind. Chris Botha, woordvoerder van Netcare 911, het gesê paramedici is na die toneel ontbied, maar die moordverdagte het reeds met hul aankoms aan sy wonde beswyk.